***Cucujus*** er en slekt av fargerike biller som lever under barken på døde trær. De fleste artene er mer eller mindre røde. Lite er kjent om biologien deres, men noen arter er knyttet til store trestammer i gammel skog, og er i dag truet av skogbruket. Selv om disse billene er forholdsvis store og fargerike, er lite kjent om biologien deres, man vet for eksempel ikke hva de spiser. De er gjennomgående sjeldne.

Utseende
--------

Flatbiller som sinoberbillen er flate og tilpasset et liv mellom barken og veden.  Foto: Siga 
Middelsstore biller (6 – 25 mm), avlange, flate og jevnbrede, vanligvis mer eller mindre røde eller gule, kan også være blågrønne. **Hodet** er stort og bredt, omtrent så bredt som brystskjoldet. Det er utvidet bakover og har vanligvis markerte, lange tinninger bak de små, runde fasettøynene. Bak tinningene er hodet innsnevret til en markert "hals". Pannen har gjerne lengdefurer eller groper. Overkjevene (mandiblene) er nokså store og fremoverrettede, og stikker fram foran hodet. Noen ganger er de svært forlengede. Antennene er omtrent halvparten så lange som kroppen, 11-leddete, perlekjedeformede og ganske kraftige. **Brystskjoldet** (pronotum) er vanligvis bredere enn langt, ovalt eller firkantet sett ovenfra. Sidekanten har vanligvis mer eller mindre markerte tenner eller knøler. Brystskjoldet har ofte en vid og grunn lengdefure i midten. **Dekkvingene** er tydelig skilt fra framkroppen med en innskjæring. De er avlange og parallellsidige, ikke påfallende hårete, med lite synlig punktur, med eller uten lengdefurer. **Beina** er middels lange, lårene noe fortykkede, resten av beina slanke. Fram- og mellomføttene er fem-leddete, bakføttene fire-leddete hos hannene og fem-leddete hos hunnene. **Larvene** er gule eller rødlige, flattrykte og ganske harde, med noen få børster, ellers nakne.

Levevis
-------

Disse billene fører stort sett en skjult tilværelse under barken på døde trær, og kommer sjelden ut derfra. Man vet lite om biologien deres, men formen på munndelene hos larvene kan tyde på at de er rovdyr. Mange av artene ser ut til å trenge grove, døde stokker og er derfor knyttet til gammel skog. Sinoberbillen (*Cucujus cinnaberinus*) er 11–15 mm lang og skarpt rød på farge. Den finnes i Nord- og Mellom-Europa østover til Øst-Sibir. Denne arten er regnet som truet over hele Europa og er fredet i EU, også i Norge. Den er trolig meget sjelden i Norge, men har blitt funnet på noen få steder på Sør-Østlandet, der den lever i isolerte bestander av grove ospetrær. De lokale bestandene er ganske små og veldig utsatte for eventuelle naturinngrep.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien glans- og flatbiller, Cucujoidea
				+ Familien **flatbiller**, Cucujidae
					- Slekten ***Cucujus*** O.F. Müller, 1764 – Europa, Nord-Amerika og Nord-Asia (Holarktis)
						* *Cucujus bicolor* Smith, 1851
						* *Cucujus chinensis* Lee & Satô, 2007
						* *Cucujus chuensis* Hsiao, 2020
						* sinoberbille, *Cucujus cinnaberinus* (Scopoli, 1763) – finnes i Norge
						* *Cucujus clavipes* (Fabricius, 1781)
						* *Cucujus coccinatus* Lewis, 1881
						* *Cucujus coeruleus* Fabricius, 1792
						* *Cucujus costatus* Zhao & Zhang, 2019
						* *Cucujus elongatus* Lee & Pütz, 2008
						* *Cucujus euphoria* Hsiao, 2020
						* *Cucujus evangelium* Hsiao, 2020
						* *Cucujus flavipes* Fabricius, 1779
						* *Cucujus grouvellei* , 1877
						* *Cucujus haematodes* Erichson, 1845 – Europa og Sibir, funnet i Finland
						* *Cucujus janatai* Háva, Zahradník & Růžička, 2019
						* *Cucujus kachin* Hsiao, 2020
						* *Cucujus kempi* Grouvelle, 1913
						* *Cucujus mniszechi* Grouvelle, 1874
						* *Cucujus muelleri* Bussler, 2017
						* *Cucujus nigripennis* Lee & Satô, 2007
						* *Cucujus planus* Fabricius, 1801
						* *Cucujus shennong* Hsiao, 2020
						* *Cucujus tibetensis* Hsiao, 2020
						* *Cucujus tulliae* Bonacci, Mazzei, Horák & Brandmayr, 2011

Referanser
----------

1. ↑  «Artsdatabankens artsopplysninger». Artsdatabanken. 15. oktober 2020. Besøkt 15. oktober 2020.

Kilder
------

* Silfverberg, H. 1992. *Enumeratio Coleopterorum Fennosacndiae, Daniae et Baltiae* (Liste over Nordens biller). Helsinki.

* Thomas, M.C. Family Cucujidae. Med bilder av alle slektene.

Eksterne lenker
---------------

* (en) *Cucujus* i Encyclopedia of Life Rediger på Wikidata

* (en) *Cucujus* i Global Biodiversity Information Facility Rediger på Wikidata

* (no) *Cucujus* hos Artsdatabanken Rediger på Wikidata

* (sv) *Cucujus* hos Dyntaxa Rediger på Wikidata

* (en) *Cucujus* hos Fauna Europaea Rediger på Wikidata

* (en) *Cucujus* hos ITIS Rediger på Wikidata

* (en) *Cucujus* hos NCBI Rediger på Wikidata

* (en) *Kategori:Cucujus* – bilder, video eller lyd på Wikimedia Commons Rediger på Wikidata

* *Cucujus* – detaljert informasjon på Wikispecies Rediger på Wikidata